# http://ttkhok.elte.hu/sites/default/files/thumbs/elte_ttk_hok_logo_1475x1090_transparent.png**ELTE TTK HÖK**

**Beszámoló: május 16. - június 30.**

Berekméri Evelin, Fizika szakterületi koordinátor

**Időrendi bontás**

* 05.16. Alakuló Küldöttgyűlés
* 05.18. Választmány
* 05.29. Tisztségviselői ülés

**Kommunikáció**

A pályázatomban kiemelt szerepett kapott a kétirányú kommunikáció, illetve a tisztségviselői ülésen is elmondtam, hogy az első rövidtávú célom a levelezőlisták kezelésének elsajátítása. Ezzel úgy érzem jó úton haladok, felvettem a kapcsolatot a szakterülettel és a bemutatkozó levél után több megkeresés is érkezett, főleg szakirányválasztással, szakok megszűnésével és a gólyatáborral kapcsolatban. Tapasztalatom szerint a hallgatók óvakodnak attól, hogy a hivatalos, tisztségviselői email címen keresztül kérdezzenek. A Mafihével közös Facebook oldal kezelését is átvettem, így az oldal kedvelői naprakész informálódnak a közéleti és tanulmányi ügyekről.

**Feladatok**

Mivel megválasztásom óta vizsgaidőszakban vagyunk, a szakterületen nem került rendezvény megszervezésre. Feladataim eddig háttérszervezés jellegűek voltak – felvenni a kapcsolatot a hallgatókkal egyrészt a Nyúz tudományos különszámával, másrészt a mesterszakos felvételikkel kapcsolatban. Bár mindkét esetben elmondható, hogy viszonylag szorított az idő, sajnos a hallgatók passzivitása jelentősen hátráltatta a haladást. Szerencsére végül a Nyúz is megjelent és a Szakterületi Bizottság közreműködésével sikerült 7 hallgatót meggyőzni, hogy vállalják el a delegáltságot a mesteris felvételi bizottságba.

Kérdéseiteket, észrevételeiteket a [fizikaszk@ttkhok.elte.hu](mailto:fizikaszk@ttkhok.elte.hu) címre várom.

2015.június 26.

Berekméri Evelin

http://www.facebook.com/ehbfizszacs

http://eltehb.mafihe.hu